29. november 2012

**Kære forældre i 6. klasse**

Vi skal i det næste stykke tid arbejde med kapitlet Funktioner. Eleverne skal i denne periode lære om:

* **Ordnede talpar.** Afsætte og aflæse punkter i koordinatsystemets fire kvadranter.
* **Funktionsforskrifter.** Finde funktionsforskrifter til rette linjer ud fra grafer og ordnede talpar. Arbejde med valuta og hastighed.
* **Grafer**. Tegne lineære og stykkevis lineære grafer ud fra tabeller med ordnede talpar. Kende til andre typer grafer.

I kan hjælpe jeres barn godt på vej derhjemme ved hjælp af en eller flere af nedenstående aktiviteter.

**Aktiviteter og spil fra bogen:**

Følgende aktiviteter/spil kan med fordel gentages hjemme, når eleverne har arbejdet med dem i skolen.

|  |  |  |
| --- | --- | --- |
| side 71 | Opgave 9 | **Din hastighed**  Benyt fx en cykelcomputer til opmåling af distancen. |
| Side 72 | Opgave 13 | **Dagens kurs**  Brug fx GeoMeter/GeoGebra. Sidstnævnte kan downloades gratis på internettet. Graferne kan også tegnes i hånden. |
| Side 75 | Opgave 19 | **Funktionsspil**  Tegn et koordinatsystem, hvor x- og y-aksen går fra -9 til 9. Benyt spillekort fra es (1) til 6 i en rød kulør (negative tal) og i en sort kulør (positive tal). Spil spillet. Den deltager, der først kan forbinde 3 punkter til en stigende graf og tre punkter til en faldende graf, har vinder. |

**Andre aktiviteter:**

**Internet bombespil.** Google *koordinatsystem bombespil* og find det niveau, der passer.

**Cykeltur.** Kør en tur på cykel i 10 minutter og find distancen på et kort eller ved at google *ruteplanner* og tegne ruten. Beregn hastigheden som i opgave 9 side 71.

**youtube.com.** Søg på *matematik folkeskole funktion* og se film om begrebet.

**Geocaching.dk.** Læs om og prøv evt. geocaching, hvor man kan finde skatte ved at taste koordinater ind på en gps.

**Mobiltelefoner**. Hvad koster det at ringe x minutter eller sende x sms´er fra mobiltelefonerne hos jer? Tegn grafer, der passer til.

**Valuta.** Hvilke lande har du været i eller hvilke lande kunne du tænke dig at besøge? Hvad er deres valuta? Hvad er kursen?

God fornøjelse og med venlig hilsen

Skriv dit navn her...